**Tervezés (BMEVESAA777), 2018. őszi félév**

**tárgyprogram, követelmények**

1. **A tárgy oktatásának módja:**

A kurzusra jelentkezett hallgatók az első oktatási héten a tárgyfelelős vezetésével 5-7 fős csoportokat alkotnak és a csoportok választanak a megajánlott témák közül. Ezután a csoportok felkeresik a témavezetőt és annak irányításával a félév során önállóan feldolgozzák a témát. Ennek keretében az oktatóval egyeztetett sűrűséggel és időpontokban (de min. kéthetente) rendszeres konzultációk keretében megbeszélik a felmerült kérdéseket, a további teendőket.

1. **Számonkérés:**

A kurzus végén (az első héten közösen megállapodott időpontban) a témavezető oktatók jelenlétében minden csoport kb. 20 perces nyilvános előadás keretében bemutatja az elvégzett munkát. Az előadások során egy-egy csoport minden hallgatója beszámol. A beszámolókon az összes hallgató köteles aktívan részt venni.

A bemutatást vita követi, melynek során mind az oktatók, mind a hallgatók hozzászólhatnak a bemutatott témához (kérdezhetik, bírálhatják, kiegészíthetik a csoport által előadottakat).

Amennyiben a jelenlévő oktatók elfogadják az egyes csoportok beszámolóját, a csoportok a hátralévő időben, de legkésőbb a félév utolsó napjáig figyelembe véve a beszámolón elhangzott javaslatokat, bírálatokat is, dolgozatukat írásban is elkészítik és annak egy kinyomtatott, összefűzött példányát átadják a témavezető oktatónak.

1. **Értékelés**

Az oktató a félévi munka, az írásbeli dolgozat és a csoportbeszámoló alapján értékeli az egyes hallgatók teljesítményét és az érdemjegyeket írásban megküldi a tárgyfelelősnek.

Amennyiben az egyes hallgatók a félév során nem vesznek részt a csoport munkájában a Neptunban „nem teljesítette” bejegyzést kapnak.

Amennyiben az egyes hallgatók nem vesznek részt a beszámolón, továbbá a beszámolón, ill. a leadott dolgozatban nem teljesítik a témavezető által a félév elején támasztott minimális követelményeket a Neptunban ”elégtelen” bejegyzést kapnak.

1. **Konzultáció:**

A témavezetővel oktatóval egyeztetett sűrűséggel és időpontokban, de min. kéthetente.

1. **Pótlás:**

A választott témák kidolgozása otthoni feladat, az előrehaladás ütemét az oktató a konzultációk során ellenőrzi és a lemaradó, rosszul teljesítő hallgatókat figyelmezteti a hatékonyabb és eredményesebb munkára. Mivel a kurzus teljesítése a félév során folyamatos munkát igényel, a félév végén pótlásra nincs lehetőség.

1. **A 2018/19 őszi félév időbeosztása:**

Első megbeszélés: csoportbeosztás, témaválasztás: 2018.09. 05. 13.15

Tanszéki könyvtár (CH.030)

A csoportok szóbeli beszámolója (előadása): 2018.november második fele

Tanszéki könyvtár (CH.030)

A dolgozatok leadásának határideje: 2018.12.07.

Dr. Tóth Blanka Dr. Koczka Béla

tárgyfelelős tanulmányi felelős